projecte-aina/catalan_government_crawling huggingface dataset:
Dins el programa d'activitats trimestrals del Parc Natural del Cadí-Moixeró, on s'inclouen també activitats del Paratge Natural d'Interès Nacional del Massís del Pedraforca, s'organitzen periòdicament cursos i tallers de temàtica diversa i per a tots els públics: identificació o anellament d'ocells, educació ambiental, cistelleria, cuina, art floral, etc. Consultar l'agenda d'activitats del paratge.
Xerrades, conferències i presentacions
Durant l'any el Parc Natural del Cadí-Moixeró organitza xerrades, conferències i presentacions de temes ben variats (natura, cultura, excursionisme, etc.), on s'inclouen algunes que es fan al Paratge Natural d'Interès Nacional del Massís del Pedraforca, de les quals podeu trobar més informació a l'agenda d'activitats.
Des de l'any 1993, el Parc Natural del Cadí-Moixeró convoca anualment un concurs de fotografia que sol presentar-se fins a principis d'estiu.
A l'agenda d'activitats del paratge podreu trobar-hi més informació, tant de les bases com del tema, que canvia cada any.
Aquest concurs de fotografia organitzat pel Parc Natural del Cadí-Moixeró també inclou imatges del Paratge Natural d'Interès Nacional del Massís del Pedraforca.
Els diferents centres del Parc Natural del Cadí-Moixeró, inclosos els del Paratge Natural d'Interès Nacional del Massís del Pedraforca, tenen exposicions permanents, però alguns d'ells també tenen exposicions temporals que podeu consultar a l'agenda d'activitats.
S'han de destacar les fires i festes que han esdevingut tradicionals en l'àmbit del Paratge Natural d'Interès Nacional del Massís del Pedraforca:
La cuina a les comarques del Paratge Natural d'Interès Nacional del Massís del Pedraforca disposa d'una gran varietat de plats tradicionals, però sovint adaptats per oferir una cuina moderna i innovadora.
Els ingredients estrella, sobretot a la tardor, són els bolets, tot i que els embotits, els productes làctics i les carns acompanyen la majoria de plats.
Els plats de més renom en aquestes contrades són el blat de moro escairat, els pèsols negres, les patates emmascarades o la vedella amb bolets.
Hi ha diversos equipaments d'aquest tipus dins l'àmbit del Paratge:
Centre d'Informació i Interpretació del Massís del Pedraforca (Saldes)
A més de funcionar com a oficina d'informació, disposa de dues exposicions permanents, una d'informació sobre el Paratge Natural d'Interès Nacional del Massís del Pedraforca i l'altra sobre la mineria.
Hi ha una sala, actualment al Centre de Muntanya, on s'exposen còpies de les obres més importants que Picasso va pintar durant l'estada al poble.
Centre d'Interpretació del Parc Natural del Cadí-Moixeró, on hi ha una sala dedicada a una exposició permanent d'informació general del Parc i una altra on es projecta l'audiovisual i es fan exposicions temporals.
Aquest tren està compost per un tractor i diverses vagonetes.
S'utilitza per unir recursos culturals i fer passejades per indrets d'interès natural.
L'oferta cultural és àmplia, diversa i ben representada tant als pobles de l'espai protegit com a tota la comarca del Baix Empordà.
Al Museu de la Mediterrània de Torroella de Montgrí s'hi ofereixen visites guiades, exposicions permanents i temporals, activitats nocturnes, etc. L'oferta es pot consultar al web referenciat.
Al Museu de l'Anxova i de la Sal de l'Escala s'hi ofereixen exposicions relacionades amb la pesca artesanal, visites guiades i rutes culturals.
Són de visita imprescindible, per la seva rellevància i proximitat, el Museu d'Empúries i les Ruïnes d'Ullastret.
Interpreta la història geològica dels Ports i el llenguatge amagat en les seves roques i fòssils.
Conté maquetes que permeten visualitzar els camins de l'aigua per l'interior i exterior del massís calcari i un navegador virtual per conèixer el Parc a vista d'ocell.
Centre de visitants del Parc Natural al Baix Ebre (Roquetes)
És una exposició (inaugurada l'estiu del 2009) que dóna a conèixer la importància de tots els éssers vius del massís, tot explicant les peculiaritats i els factors que fan que cadascun d'ells sigui especial.
Les plantes i els animals, però també els ambients on viuen, són l'eix principal de la mostra, en un recorregut audiovisual per la vida natural als Ports.
Centre de visitants del Parc Natural al Montsià (la Sénia)
Dóna a conèixer, mitjançant el Cap de l'Ecomuseu i les seves radials, el patrimoni natural, arquitectònic i artístic que s'estén a l'interior del massís dels Ports i als pobles del seu entorn.
Semestralment el Parc edita una Agenda d'activitats on es recullen els tallers, xerrades, excursions, sortides, etc. organitzats pel mateix Parc i, a més, una selecció d'activitats organitzades per ajuntaments i altres entitats locals que es porten a terme en els pobles de l'àmbit del Parc.
Als pobles trobareu altres espais i actes d'interès cultural.
En destaca la gastronomia, que, lligada íntimament al món rural, ofereix plats elaborats amb carn de caça, animals domèstics criats a la natura (corder, cabrit, crestó o bou), aviram de corral condimentat amb herbes aromàtiques i bolets, així com productes de l'horta, préssecs de secà, cireres i un gran assortiment de rebosteria (cocs de mel, d'oli, ametllats, borratxos, etc.).
Consulteu els webs oficials dels pobles.
La singularitat del Delta s'expressa per la seva realitat física, geogràfica i natural i, també, per les seves particulars tradicions, la cultura, el patrimoni arquitectònic i la història.
La gent del Delta tenim la sort de viure en un entorn del qual, des de sempre, s'han aprofitat els recursos naturals com a principal font de vida.
La caça, la pesca en les diferents modalitats tradicionals, com ara «tirar lo rall», o les curses de muletes al riu, embarcacions utilitzades antigament per calar els palangres i els ventrols per a la pesca de l'anguila, són alguns exemples de la voluntat de mantenir viva part de la nostra història, no tan sols pel que fa a les activitats relacionades amb les necessitats primàries, sinó també les de caràcter més lúdic, com ara el joc de les «birles».
Tradició i cultura s'uneixen en les festes de la plantada i de la sega de l'arròs.
Aquestes activitats se celebren amb la voluntat de recrear el treball manual dels pagesos, desaparegut amb l'arribada dels processos mecanitzats de l'agricultura.
Un altre exemple de l'aprofitament dels recursos al Delta és la gastronomia, tradicionalment elaborada amb productes d'excel·lent qualitat i que, avui, ha esdevingut un dels principals atractius de la nostra terra.
Els arrossos, les baldanes, l'anguila, els musclos, les verdures... són els protagonistes d'una cuina rica per la varietat de productes que s'hi conreen, s'hi cacen o s'hi pesquen.
En una bona taula del Delta tampoc no hi poden faltar l'oli d'oliva i els dolços tradicionals com ara les paracotes, el cóc o les borraines.
El caràcter i la cultura del Delta es reflecteixen en la música, la dansa i el folklore.
Les festes tradicionals del Delta són testimoni de la vivesa del seu folklore i de la permanència de les tradicions.
A més, les bandes de música, hereves d'anteriors formacions militars i generades pels fluxos de treballadors valencians a principis de segle xx, determinen una prolífica cultura musical, única a Catalunya.
Les cançons de rondalla o les jotes cantades són un dels elements festius que més ens defineixen i que, per damunt de tot, conviden a la participació.
El Parc Natural del Cadí-Moixeró, a més de tenir reconeguts elements de valor natural, també té en compte els innombrables elements de valor cultural i organitza activitats relacionades amb aquests elements, juntament amb altres entitats de la zona.
Hi ha diversos equipaments d'aquest tipus dins l'àmbit del Parc, que relacionarem per comarques:
Dins el programa d'activitats trimestrals del Parc Natural del Cadí-Moixeró, s'organitzen periòdicament cursos i tallers de temàtica diversa i per a tots els públics: identificació o anellament d'ocells, educació ambiental, cistelleria, cuina, art floral, etc.
Durant l'any, el Parc Natural del Cadí-Moixeró organitza xerrades, conferències i presentacions de temes ben variats (natura, cultura, excursionisme, etc.), de les quals podeu trobar més informació a l'agenda d'activitats trimestrals.
Des de l'any 1993, el Parc Natural del Cadí-Moixeró convoca anualment un concurs de fotografia, que se sol presentar a principis d'estiu.
A l'apartat d'activitats trimestrals podeu trobar-hi més informació, tant de les bases com del tema, que canvia cada any.
Els diferents centres del Parc Natural del Cadí-Moixeró tenen exposicions permanents, però alguns també inclouen exposicions temporals, que podeu consultar a l'agenda d'activitats trimestrals.
S'han de destacar les fires i les festes que han esdevingut tradicionals en l'àmbit del Parc Natural del Cadí-Moixeró:
La cuina a les comarques del Parc Natural del Cadí-Moixeró té una gran varietat de plats tradicionals, però sovint estan adaptats per oferir una cuina moderna i innovadora.
Els ingredients estel·lars, sobretot a la tardor, són els bolets, tot i que la majoria de plats estan formats per embotits, productes làctics i carns.
Els plats de més renom en aquestes contrades són el trinxat, el blat de moro escairat, els pèsols negres i el pa de fetge.
Les entitats de la zona també organitzen al llarg de tot l'any activitats diverses:
En els centres d'informació del Parc també es poden visitar diferents exposicions amb temàtica variada:
- Exposició permanent «El poblament dels Pirineus i les adaptacions a l'alta muntanya», Casa del Parc, Boí.
- Exposició permanent «Els tres móns del Parc: la roca, l'aigua i la vida», Casa del Parc, Espot.
- Exposició permanent sobre el cicle anual dels pastors d'ovelles als Pirineus, Ecomuseu dels Pastors de la Vall d'Àssua, Llessui.
- Exposició permanent «L'evolució de la relació entre l'ésser humà i els animals», Centre d'Informació La Serradora, Senet.
- Exposició permanent «El món de l'aigua», Centre d'Informació d'Estany Gento, la Torre de Cabdella.
Existeix la possibilitat de fer visites guiades a aquestes exposicions, adequades sobretot per a grups organitzats, consulteu el fullet informatiu dels centres d'informació on trobareu els seus telèfons de contacte i on podreu informar-vos sobre aquestes visites.
A més, les cases i els centres d'informació del Parc organitzen activitats durant tot l'any: itineraris guiats, cursos, exposicions, concursos de dibuix i fotografia, conferències, projeccions de pel·lícules i audiovisuals, etc.
Per a més detalls de les activitats organitzades pel Parc Nacional, consulteu l'agenda d'activitats.
Les millors rutes dels Parcs de Catalunya en Street View a només un clic
Els Espais Naturals del Delta del Llobregat són una xarxa d'espais protegits que pertanyen als municipis del Prat de Llobregat, Viladecans, Gavà i Sant Boi de Llobregat.
Visitant-los, sorprèn la gran diversitat biològica que acullen.
Estan situats al costat de camps de conreu, envoltats d'algunes de les infraestructures més importants del país i molt a prop de les principals ciutats metropolitanes.
Hi podem trobar diferents ambients naturals: la part final del riu Llobregat, llacunes i aiguamolls, pinedes litorals sobre dunes i platges verges amb vegetació de rereduna, gairebé úniques a Catalunya.
Són uns espais molt importants per a la fauna, en especial per a les aus aquàtiques, pel fet de trobar-se enmig de la ruta migratòria dels ocells del nord d'Europa cap a l'Àfrica.
La gestió correspon al Consorci dels Espais Naturals del Delta del Llobregat.
Al bell mig de l'àrea metropolitana de Barcelona, la serra s'alça com a talaia i pulmó de les ciutats.
Més de 8000 ha d'espai natural singularment preservat, amb boscos extensos, prats, brolles i fondals de fisonomia clarament mediterrània i, una valuosa biodiversitat.
Collserola és també espai d'esbarjo i de trobada, de descoberta i d'aprenentatge.
La seva gestió, a càrrec del Consorci del Parc, cerca promoure'n l'ús respectuós i sostenible, bo i preservant els seus valors naturals.
Per la seva naturalesa, la serra aporta una notable dimensió a la qualitat de vida dels ciutadans i esdevé un privilegi ambiental per a la població que viu al seu voltant.
El Departament i l'Obra Social "la Caixa" impulsen el seu compromís amb la conservació dels espais naturals i les persones en risc d'exclusió.
La renovació del conveni de cooperació entre ambdues institucions suposa una inversió de 450.000 euros per part de l'entitat financera.
El conveni permetrà portar a terme 8 noves iniciatives de conservació de la biodiversitat i facilitarà l'accés al món laboral a més de 60 persones en risc d'exclusió.
Entre les actuacions que es realitzaran al llarg del 2015 destaquen:
Les seus o cases dels parcs se situen en llocs estratègics dels espais i són els punts de referència per a moltes persones que visiten els parcs o tenen intenció de fer-ho.
Normalment disposen d'altres recursos per millorar la qualitat del servei que ofereixen, com per exemple:
- La sala d'actes, on es fan xerrades, cursos, jornades, simpòsiums i altres activitats amb la finalitat d'apropar i conèixer la realitat del parc i aspectes relatius a la seva gestió.
- El Centre de Documentació, que és una referència per a tots els qui vulguin aprofundir en el coneixement de l'espai.
- Les exposicions, temporals o permanents, a través de les quals es poden conèixer, d'una manera atractiva i visual, aspectes genèrics i també concrets de l'espai i d'altres temes ambientals o culturals afins.
Els miradors panoràmics i els observatoris o aguaits apropen d'una manera molt gràfica els fenòmens naturals i proporcionen els elements necessaris per facilitar la identificació de punts i elements d'interès.
Les àrees de lleure són llocs de referència i parada, on s'ofereixen alguns serveis d'aparcament, taules, fonts d'aigua, barbacoes, etc.
La xarxa d'itineraris i senders, que en alguns casos poden ser guiats, faciliten l'accés a llocs emblemàtics dels espais, però poden tenir diferents graus de dificultat i, per tant, no sempre són accessibles a qualsevol tipus d'usuari.
Per això, cal que us informeu prèviament del tipus d'itinerari que voleu realitzar i que seguiu els senyals informatius i interpretatius que anireu trobant al llarg del recorregut.
La senyalització informativa és una eina bàsica per orientar el visitant i un aspecte clau per aconseguir un sistema d'ús públic de qualitat, ordenat i de lliure accés.
El manual tècnic de senyalització per als espais naturals protegits permet que la senyalització sigui homogènia i coherent per a tots els espais de la xarxa.
Els parcs i els paratges naturals són indrets privilegiats per a la pràctica d'esports i activitats a l'aire lliure de tot tipus.
Tant si es tracta d'ecoturisme com de turisme actiu o de natura, dur-los a terme als racons més bells del nostre país és un privilegi.
La gestió dels parcs naturals està encarada a ferque el visitant pugui gaudir del seu temps lliure coneixent, apreciant i estimant la natura i tots els seus valors patrimonials.
Les diferents activitats que es poden dur a terme als parcs i als seus voltants han de contribuir a un triple objectiu:
Us convidem, doncs, a descobrir els secrets més ben guardats de la nostra natura i a conèixer la vida rural de les poblacions que són dins i al voltant d'aquests espais protegits.
En l'àmbit del Parc Natural del Cadí-Moixeró es poden fer una gran varietat d'activitats relacionades amb la natura i la cultura, a més d'esports d'aventura.
Hi ha moltes empreses i associacions que, a més del Parc Natural, es dediquen a organitzar activitats d'aquest tipus; això sí, sempre respectant el medi on es duen a terme, ja que ens trobem en un espai protegit.
El Parc Nacional i les quatre comarques que l'envolten (l'Alta Ribagorça, el Pallars Sobirà, el Pallars Jussà i la Val d'Aran) són una destinació de fama reconeguda per als amants del turisme de natura i aventura.
Els pobles del voltant han sabut conservar un ric patrimoni històric i cultural ben integrat en uns paisatges privilegiats que també convé descobrir.
És un espai que convida a caminar, recorrent tranquil·lament els seus camins.
N'hi ha per a tots els públics i per a totes les èpoques de l'any, encara que a l'hivern està totalment cobert de neu i cal extremar les precaucions per poder visitar-lo.
En aquesta època pot ser imprescindible l'ús de raquetes de neu o d'esquís de muntanya i cal consultar el butlletí de risc d'allaus.
Us proposem que consulteu l'agenda d'activitats que organitzem durant tot l'any per si alguna és del vostre interès.
Al Parc Natural de l'Alt Pirineu s'hi poden fer múltiples activitats.
Les possibilitats que s'ofereixen des del Parc Natural o bé des de les entitats i empreses del territori estan pensades per a tots els gustos: activitats de lleure com l'excursionisme, activitats de natura, visites a museus i exposicions, o bé esports d'aventura.
Si voleu saber més sobre els punts d'interès natural o històric del Parc, o descobrir les oportunitats que us oferim per practicar l'excursionisme, la pesca o el pic-nic, per exemple, visiteu aquesta secció.
D'altra banda, us podeu informar de les activitats, cursos, tallers, sortides guiades o xerrades que s'organitzen entorn del Parc consultant l'agenda.
Els espais naturals constitueixen un patrimoni que cal respectar i conservar, a fi que les pròximes generacions puguin gaudir dels seus paisatges, geomorfologia, flora i fauna.
Totes les activitats que s'hi fan han de quedar supeditades a la conservació dels valors que en motivaren la creació.
Entre les normes de comportament lògiques, basades en el respecte per l'entorn, destaquem les següents:
Practicar el senderisme és la millor manera de conèixer el Parc.
Per la vostra seguretat, seguiu els camins senyalitzats i aneu ben equipats per la marxa, preveient la possibilitat que faci mal temps.
L'acampada lliure no és permesa.
Existeixen nombrosos allotjaments dins el Parc o als poble circumdants, on es pot passar la nit.
Emporteu-vos-les i dipositeu-les en contenidors adequats.
El reciclatge és una bona manera de col·laborar en la millora del medi ambient.
No contamineu els rius ni les fonts tirant-hi productes com sabons o detergents.
Gaudiu de l'observació de la fauna, sense capturar ni molestar els animals, tant salvatges com ramats domèstics.
Algunes plantes i flors són verinoses o són protegides per raó de la seva raresa.
Admireu-les sense arrencar-les i respecteu tota la vegetació.
Només es pot encendre foc als llocs permesos o amb el permís pertinent.
No s'han de malmetre les pastures, els camins ni les propietats privades com cases o refugis.
Els gossos s'han de portar controlats en tot moment, pel que es recomana portar-los subjectats, ja que poden provocar molèsties a la fauna salvatge i als ramats.
No es permet circular amb vehicles motoritzats fora de carreteres i pistes obertes a la circulació.
Respecteu la senyalització i aparqueu als llocs habilitats.
Prohibit tirar cigarretes, ja que són font de contaminació i poden produir incendis.
Tanqueu els filats i les tanques ja que mantenen el bestiar en el lloc adequat.
Per qualsevol dubte o informació complementària adreceu-vos al Centre del Parc C/ la vinya, 1 08695 Bagà, Tel.
El lema d'enguany és "Conservar la natura és conservar la nostra salut".
El Parc Nacional d'Aigüestortes i Estany de Sant Maurici, per mitjà del seu Centre de Documentació, conjuntament amb la Biblioteca del Pont de Suert han organitzat una exposició de materials bibliogràfics dins de les activitats de la Setmana de la Natura.
En aquesta edició entre les biblioteques de la xarxa DocAMbCat (Documentació Ambiental de Catalunya) s'ha triat com a tema estrella els arbres, i es fan xerrades, exposicions de materials, conta-contes, representat simbòlicament el lema Natura és Salut a través dels arbres.
L'exposició mostra els arbres d'una varietat de punts de vista; a banda del botànic, també hi ha lloc per a arbres monumentals, les llegendes que s'associen a aquests organismes al llarg de la història o el seu efecte terapèutic amb els anomenats Banys de boscos.
Per participar-hi, cal que feu arribar fotos, poemes, dibuixos sobre el tema "El meu arbre", ja sigui en sala a les biblioteques, per correu electrònic, o per mitjà de les xarxes socials, penjant-t'ho a Instagram, Facebook o Twitter (amb els hastags i etiquetant també, si volen, la seva biblioteca).
L'Exposició estarà oberta al públic dels dies 5 al 13 d'octubre i tots els materials són d'accés lliure.
La Xarxa per a la Conservació de la Natura, amb el suport del Departament de Territori i Sostenibilitat, promou la Setmana de la Natura que aquest any celebra la seva 5a edició i es consolida, així, com la campanya més gran d'implicació ciutadana per a la defensa de la natura a Catalunya.
Campanya de sensibilització ambiental que pretén sensibilitzar la població local i visitant que cal adquirir conductes més cíviques amb l'entorn i influir en un canvi en els patrons de consum que afavoreixi una reducció del volum de residus que generem.
L'acte central de la campanya és l'acció de neteja d'espais naturals i periurbans que es realitza, habitualment, el segon diumenge de març.
Cada municipi triat una zona del seu entorn per netejar.
Per tenir més informació, podeu consultar els apartats de notícies i documents en aquest mateix apartat.
Les àrees recreatives i de lleure del Parc estan repartides per les tres comarques.
Són un lloc ideal per al descans i l'esbarjo i són el punt de partida d'itineraris familiars i excursionistes.
Abans de començar la vostra estada al Parc, passeu pel centre de visitants més proper.
Us indicaran com podeu arribar a les àrees de lleure i us informaran sobre els itineraris i sobre altres llocs d'interès de la zona.
Més endavant el Parc proposarà noves dates per la seva realització.
Moltes gràcies per l'interès i disculpeu les molèsties.
Sortides guiades de primavera, tardor i hivern per conèixer la biodiversitat dels diferents Espais Naturals de l'Empordà.
Consulta el programa per trobar les diferents visites guiades que es faran al llarg de l'any a diferents punts dels Espais Naturals de l'Empordà.
Cal reservar plaça mitjançant el telèfon o el correu indicats a cada sortida.
Els espais naturals protegits catalans són espais altament humanitzats en la seva gran majoria.
Aquest aspecte, clau en la dinàmica de l'espai, fa que una de les línies de treball de la gestió d'un espai natural protegit sigui la creació d'eines que permetin un desenvolupament socioeconòmic sostenible de la població local i alhora frenin el despoblament rural que s'està produint en aquests temps.
Així doncs, es considera imprescindible treballar en un desenvolupament socioeconòmic del territori, compatible i lligat als objectius de gestió de l'espai.
Mantenint aquesta sinergia s'aconsegueix un equilibri entre la conservació de l'espai i el desenvolupament socioeconòmic de la població local.
Un parc ha de gaudir d'unes infraestructures i un entorn adaptats al visitant i a la gent del territori.
És per aquesta raó que el Departament destina un gran esforç a la creació, el manteniment i la millora d'una xarxa d'equipaments i infraestructures en cada un dels espais naturals de protecció especial (ENPE) declarats per la Generalitat de Catalunya.
Els espais naturals de protecció especial són els indrets amb un nivell de protecció i conservació més elevat de Catalunya.
Per això, la gestió d'aquests espais ha de ser especialment acurada per tal de mantenir aquest patrimoni únic per a les generacions futures.
En aquest apartat us presentem els principals valors naturals, així com les eines legals i de gestió més rellevants que hi estan relacionades.